Ate (EP)
Ate – keturioliktasis Pietų Korėjos grupės „Stray Kids“ EP (iš jų – devintasis, kuriame dainos atliekamos korėjietiškai), išleistas 2024 m. liepos 19 d. Jam pristatyti išleistas singlas „Chk Chk Boom“. EP susilaukė daugiausia teigiamų kritikų įvertinimų ir buvo komerciškai sėkmingas. Per pirmąją pardavimų dieną Pietų Korėjoje parduota per 1,6 milijonai kopijų., o per pirmąją savaitę – per 2,6 milijonai, debiutuojant pirmojoje „Circle“ albumų reitingo vietoje. JAV per pirmąją savaitę parduota per 232 tūkstančiai kopijų ir EP debiutavo pirmojoje „Billboard 200“ reitingo vietoje, tampant penktuoju grupės įrašu, pasiekusiu šią viršūnę. „Ate“ taip pat pasiekė aukštas daugelio šalių reitingų vietas, tarp jų – ir 62–ąją Jungtinėje Karalystėje bei šeštąją Lietuvoje.